Návrh

Komuniké

Vláda SR na svojom zasadnutí dňa ..........2005 prerokovala správu o vykonaní prieskumu záujmu potenciálnych investorov o výstavbu rekreačno-športových objektov pri stupni Čunovo Vodného diela Gabčíkovo, ktorú predložil na rokovanie vlády minister životného prostredia SR na základe úlohy B.1 uznesenia vlády SR č. 986/2003.

Týmto uznesením vláda SR vzala na vedomie návrh na rekreačno-športové využitie územia pri stupni Čunovo Vodného diela Gabčíkovo. Návrh predpokladal, že územie na výstavbu rekreačno - športových objektov môže byť investorom, vzhľadom na jeho charakter daný iba do dlhodobého prenájmu.

Správa odporučila vláde, aby vzala na vedomie, že víťazným návrhom je návrh predložený Danubia Invest, a.s., a aby uložila ministrovi životného prostredia SR zabezpečiť uzavretie príslušných nájomných zmlúv s víťaznou spoločnosťou na realizáciu Danubia parku.